Tycho er et forholdsvis ungt krater med en anslått alder på 108 millioner år basert på analyser av prøver av kraterets stråler, innsamlet av Apollo 17-månelandingen. Denne alderen kunne tyde på at det er forårsaket av et medlem av asteroidefamilien Baptistina, men det er inntil videre en hypotese ettersom det ikke foreligger noe data om sammensetningen av gjenstanden som slo ned. Simuleringer har imidlertid gitt en sannsynlighet på 70 % for at krateret ble dannet av et fragment fra den samme oppslittingen som dannet asteroiden 298 Baptistina. En større asteroide fra samme familie han ha vært ansvarlig for å danne Chicxulubkrateret på jorden for 65 millioner år siden og med det forårsaket utryddelsen av dinosaurene.